钦定古今图书集成/明伦汇编/氏族典/第285卷 > 黄黼
## 钦定古今图书集成/明伦汇编/氏族典/第285卷 > 黄黼

按《宋史黄黼传》，“黼字元章，临安馀杭人也。少游太学，
第进士，累迁太常丞，进秘书郎，提举江东常平茶盐，
召为户部员外郎，寻除直秘阁，两浙路转运判官，进
直龙图阁，升副使。辞，改直显谟阁。毗陵饥，民取糠秕
杂草根以充食，黼取民食以进，乞捐僧牒缗钱振济，
所全活甚众。除中书门下检正诸房公事，守殿中侍”
御史，迁侍御史，行起居郎。以刘德秀论劾，奉祠而卒。